**SPRÁVA O ÚČASTI VEREJNOSTI NA TVORBE PRÁVNEHO PREDPISU**

1. **Spôsob zapojenia verejnosti do tvorby právneho predpisu**

|  |  |
| --- | --- |
| Informovanie – vyplnia sa body 2 a 3 |  |
| Prerokovanie – vyplnia sa body 2 až 11 |  |

**Odôvodnenie:**1

1. **Spôsob informovania verejnosti o začatí tvorby právneho predpisu**

|  |  |
| --- | --- |
| Predbežná informácia |  |
| Legislatívny zámer |  |
| Iné:1 |  |

1. **Informácie poskytnuté verejnosti**

|  |  |
| --- | --- |
| O probléme, ktorý má právny predpis riešiť |  |
| O spôsobe zapojenia verejnosti do tvorby právneho predpisu |  |
| O časovom rámci tvorby právneho predpisu |  |
| O procese tvorby právneho predpisu |  |
| O spôsobe naloženia s vyjadreniami a návrhmi verejnosti |  |
| Iné:1 |  |

1. **Forma** **prerokovania** **s** **verejnosťou**

|  |  |
| --- | --- |
| Osobne |  |
| Ústne |  |
| Písomne |  |
| Inou formou:1 |  |

**Odôvodnenie:**1

1. **Spôsoby prerokovania s verejnosťou**

|  |  |
| --- | --- |
| Pracovná skupina |  |
| Konferencia |  |
| Diskusia k legislatívnemu procesu2 |  |
| Konzultácia3 |  |
| Pripomienkovanie |  |
| Iné:1 |  |

1. **Okruhy** **subjektov** **predkladateľom adresne vyzvané na účasť na tvorbe právneho**

**predpisu**

|  |  |
| --- | --- |
| Okruh subjektov | Počet subjektov |
| Záujmové združenia subjektov územnej samosprávy | 5 |
| Podnikatelia a záujmové združenia podnikateľov | 6 |
| Mimovládne neziskové organizácie4 | 0 |
| Akademická a vedecká obec | 6 |
| Cirkvi a náboženské spoločnosti | 0 |
| Iné:1 | 0 |

**Odôvodnenie:**1

1. **Okruhy adresne vyzvaných subjektov aktívne zúčastnených na tvorbe právneho**

**predpisu**

|  |  |
| --- | --- |
| Okruh subjektov | Počet subjektov |
| Záujmové združenia subjektov územnej samosprávy | 5 |
| Podnikatelia a záujmové združenia podnikateľov | 6 |
| Mimovládne neziskové organizácie4 | 0 |
| Akademická a vedecká obec | 6 |
| Cirkvi a náboženské spoločnosti | 0 |
| Iné:1 | 0 |

1. **Okruhy subjektov, ktoré prejavili záujem zúčastniť sa na tvorbe právneho predpisu z vlastnej iniciatívy**

|  |  |
| --- | --- |
| Okruh subjektov | Počet subjektov |
| Záujmové združenia subjektov územnej samosprávy |  |
| Podnikatelia a záujmové združenia podnikateľov |  |
| Mimovládne neziskové organizácie4 |  |
| Akademická a vedecká obec |  |
| Cirkvi a náboženské spoločnosti |  |
| Iné:1 |  |

1. **Okruhy iniciatívnych subjektov aktívne zúčastnených na tvorbe právneho predpisu**

|  |  |
| --- | --- |
| Okruh subjektov | Počet subjektov |
| Záujmové združenia subjektov územnej samosprávy |  |
| Podnikatelia a záujmové združenia podnikateľov |  |
| Mimovládne neziskové organizácie4 |  |
| Akademická a vedecká obec |  |
| Cirkvi a náboženské spoločnosti |  |
| Iné:1 |  |

1. **Spôsob naloženia s vyjadreniami** **a** **návrhmi zapojených subjektov**

|  |  |
| --- | --- |
| Okruh subjektov | Prevažne  akceptované/neakceptované |
| Orgány verejnej správy | / |
| Záujmové združenia subjektov územnej samosprávy | / |
| Podnikatelia a záujmové združenia podnikateľov | / |
| Mimovládne neziskové organizácie4 | / |
| Akademická a vedecká obec | / |
| Cirkvi a náboženské spoločnosti | / |
| Iné:1 | / |

**Odôvodnenie:**1

1. **Vyhodnotenie účasti verejnosti na tvorbe právneho predpisu predkladateľom:**1

Primárnym cieľom návrhu Zákona o psychologickej činnosti a psychoterapeutickej činnosti a o zmene a doplnení niektorých zákonov (ďalej „návrh zákon“) je zvýšiť odbornosť a zabezpečiť reguláciu vo vzdelávaní, disciplinárny dohľad, a tiež poskytovanie právnej pomoci pre povolanie psychológ a výkon psychologickej a psychoterapeutickej činnosti bez ohľadu na rezort, v ktorom sa vykonávajú.

Chronológia vzniku pracovných skupín (ďalej „PS“) k tvorbe návrhu zákona pod gesciou ONK:

Prvá PS zriadená v júli 2020

Členovia: zástupcovia štátnej správy, stavovských organizácií a asociácií, hlavní odborníci (ďalej len „HO“), zástupca akademickej obce, zástupcovia Národnej rady Slovenskej republiky (ďalej len „NR SR“), Ministerstvo zdravotníctva Slovenskej republiky (ďalej len „MZ SR“), Ministerstvo školstva, výskumu, vývoja a mládeže Slovenskej republiky (ďalej len „MŠVVŠ SR“) (Výskumný ústav detskej psychológie a patopsychológie (ďalej len „VÚDPaP“)), Ministerstvo práce, sociálnych vecí a rodiny Slovenskej republiky (ďalej len „MPSVR SR“), Ministerstvo dopravy Slovenskej republiky (ďalej len „MD SR“), Ministerstvo vnútra Slovenskej republiky (ďalej len „MV SR“), Ministerstvo obrany Slovenskej republiky (ďalej len „MO SR“), Ministerstvo spravodlivosti Slovenskej republiky (ďalej len „MS SR“) (Generálny riaditeľ Zbor väzenskej a justičnej stráže (ďalej len „GR ZVJS“)), Slovenská komora psychológov (ďalej len „SKP“), Asociácia školských psychológov, Asociácia dopravných psychológov, Asociácia psychológov práce a organizácie Slovenska, Slovenská asociácia športovej psychológie, zástupca akademickej obce (Filozofická fakulty Univerzity Komenského (ďalej len „FiFUK“), Katedra psychológie), zástupca poslancov NR SR, Slovenská psychoterapeutická spoločnosť, HO Ministerstva zdravotníctva Slovenskej republiky, Slovenský inštitút vzdelávania v psychoterapii.

Ciele PS:

Širší tím: zástupcovia uvedených subjektov

Zaslať podnety a návrhy týkajúce sa legislatívnych zmien v rezortoch, ktorých sa nový návrh zákona týka, aby sa odstránili problémy psychológov a psychoterapeutov v aplikačnej praxi. Tieto následne sa vyhodnotia a zapracujú do návrhu zákona.

Užší tím: zástupcovia (psychológovia a psychoterapeuti) vyhodnotia požiadavky jednotlivých rezortov a zapracujú do návrhu zákona tie podnety, ktoré spadajú do zámeru pôsobnosti návrhu zákona v súčinnosti so zástupcami rezortov a v súčinnosti s odborom legislatívnym MZ SR pripraví paragrafové znenie návrhu zákona.

Druhá PS zriadená apríl 2022

Dôvodom pre zriadenie novej pracovnej skupiny bola stagnácia prác na tvorbe návrhu zákona, absencia viacerých zástupcov na pracovných stretnutiach z dôvodu pracovnej zaneprázdnenosti, komplikovanosťou pripravovaného návrhu zákona – z dôvodu participácie viacerých zaangažovaných zástupcov profesií a rezortov, ktorých sa nový návrh zákona bude týkať. Proces vylaďovania spoločných a separátnych častí pripravovaného návrhu zákona trval dlhšiu dobu, ako sa na začiatku predpokladalo. Okrem toho, počas prípravy návrhu zákona nastali personálne zmeny v pracovnej skupine – odchod jedného z hlavných členov zodpovedných na príprave návrhu zákona.

Štruktúra pracovnej skupiny

Pracovná skupina bola zložená zo širšej pracovnej skupiny a dvoch odborných podskupín.

Do širšej pracovnej skupiny boli nominovaní zástupcovia všetkých rezortov, v ktorých pôsobnosti je vykonávaná psychologická činnosť a/alebo poskytovaná psychoterapia. Ďalšími členmi skupiny boli zástupcovia stavovských organizácií, odborných spoločností a asociácií, ktoré združujú vykonávateľov psychologickej činnosti a poskytovateľov psychoterapie. K členom pracovnej skupiny patrili aj zástupcovia vzdelávacích inštitúcií, ktorí sa podieľajú na odbornej príprave odborníkov pre výkon povolaní psychológ a psychoterapeut.

(MZ SR, MPSVR SR, MŠVVŠ SR (VÚDPaP), MS SR (GR ZVJS), MO SR, MV SR, MD SR, SKP, Slovenská lekárska spoločnosť, Asociácia školských psychológov, Asociácia psychológov práce a organizácie Slovenska, Slovenská asociácia špeciálnych pedagógov, Asociácia dopravných psychológov, Sekcia sestier pracujúcich na psychiatrii, zástupca akademickej obce (FiFUK katedra psychológie), Slovenská psychoterapeutická spoločnosť, Slovenský inštitút vzdelávania v psychoterapii, zástupca NR SR).

Kompetencie členov širšej pracovnej skupiny

* definovanie návrhov a legislatívnych zmien zo svojich rezortov, ktoré musí riešiť nový návrh nadrezortného zákona, aby sa odstránili problémy psychológov a psychoterapeutov v aplikačnej praxi,
* priebežne konzultovanie sporných/nejasných tém s členmi užších pracovných skupín,
* pripomienkovanie a finálne dopracovanie návrhu zákona do legislatívnej podoby.

Samostatne boli vyčlenení zástupcovia podskupiny pre tvorbu časti návrhu zákona „o psychologickej činnosti“ a časti návrhu zákona o „psychoterapii“.

*Podskupina „o psychologickej činnosti****“*–** zástupca MZ SR, Slovenskej komory psychológov, akademickej obce (FiFUK, katedra psychológie),

Kompetencie podskupiny

* vyhodnotenie požiadaviek jednotlivých rezortov,
* zapracovanie podnetov, ktoré spadajú do zámeru pôsobnosti návrhu zákona,
* príprava paragrafového znenia zákona v súčinnosti so zástupcami rezortov a odboru legislatívneho MZ SR,
* v spolupráci s podskupinou pre psychoterapiu zapracuje do návrhu zákona ustanovenia regulujúce výkon psychoterapie,
* predloženie pripraveného návrhu zákona širšej pracovnej skupine na diskusiu a dokončenie.

*Podskupina „o psychoterapii“* **–** zástupcovia Slovenský inštitút vzdelávania v psychoterapii (ďalej len „SIVP“), (jednotlivých inštitútov), HO pre psychiatriu, Slovenská lekárska komora, Slovenská lekárska spoločnosť, Slovenská komora iných zdravotníckych pracovníkov (ďalej len „SKIZP“), Sekcia sestier pracujúcich na psychiatrii.

Kompetencie podskupiny

* vyhodnotenie požiadaviek rezortov a jednotlivých psychoterapeutických inštitútov,
* zapracovanie požiadaviek, ktoré kompetenčne rieši psychoterapeutická časť návrhu zákona,
* zadefinovanie odbornej spôsobilosti a minimálnych požiadaviek na výkon psychoterapie,
* nastavenie filozofie regulácie psychoterapie v SR a jej prenesenie do podoby ustanovení návrhu zákona.

Tretia PS zriadená november 2022

Dôvod – opätovná stagnácia prác na návrhu zákona, preferovanie rezortistického prístupu k tvorbe návrhu zákona.

užšia PS k finalizácii návrhu zákona - zástupcovia MZ SR, MPSVR SR, SKP, akademická obec FiFUK, katedra psychológie, psychoterapeutov (SIVP), iných zdravotníckych pracovníkov (SKIZP), NR SR, MŠVVŠ SR (VÚDPaP).

Ciele: PS

* vypracovanie návrhu zákona, ktorý by odstránil rezortistický prístup a diskrimináciu vo výkone psychologickej činnosti a psychoterapie. Návrh zákona má zadefinovať odbornú spôsobilosť a podmienky výkonu psychologickej činnosti a psychoterapie,
* vypracovať návrh na zriadenie nadrezortnej stavovskej organizácie zastrešujúcej psychológov a psychoterapeutov naprieč rezortmi,
* Navrhnúť spôsob ochrany psychodiagnostických metód a ošetriť otázky mlčanlivosti pri výkone psychologickej činnosti a psychoterapie. Návrh zákona môže riešiť aj ďalšie otázky identifikované pracovnou skupinou v procese prípravy návrhu zákona.

Zástupcovia časti návrhu zákona o *„psychologickej činnosti“*

1. zapracovávajú podnety, ktoré spadajú do zámeru pôsobnosti návrhu zákona,
2. pripravujú paragrafového znenia návrhu zákona v súčinnosti so zástupcami podskupiny k tvorbe časti návrhu zákona o psychoterapii a zástupcami odboru legislatívneho MZ SR,
3. zapracovávajú do návrhu zákona ustanovenia regulujúce oblasť psychoterapie.

Zástupcovia časti návrhu zákona o *„psychoterapii“*

1. zapracujú požiadavky psychoterapeutických inštitútov do psychoterapeutickej časti návrhu zákona,
2. zadefinujú odbornú spôsobilosť a minimálne požiadavky na výkon psychoterapie,
3. nastavia filozofiu regulácie psychoterapie v SR a jej prenesenie do podoby ustanovení návrhu zákona.

Výsledok: Verzia *jedného návrhu zákona*

Koncom roka 2022 sa obe odborné komunity dohodli na tom, že súhlasia s finálnou verziou návrhu zákona, keďže bude právne upravená regulácia ich činnosti v jednom návrhu zákona.

Následne v súčinnosti s odborníkmi z Právnickej fakulty Univerzity Komenského v Bratislave PS upravila návrh zákona z pohľadu správneho práva, pracovného práva, zdravotníckeho práva, právnych úprav EÚ a i.

Z  právnej analýzy vyplynulo odporúčanie rozdeliť prípravu legislatívy do dvoch návrhov zákonov a to:

* Návrh zákona o psychologickej a psychoterapeutickej starostlivosti,
* Návrh zákona o Slovenskej komore psychológov a psychoterapeutov.

Toto rozhodnutie vyplynulo zo spoločnej zhody z dôvodu, že takéto rozdelenie úpravy návrhu zákona bude pôsobiť prehľadnejšie a zefektívni to najmä vymedzenie podmienok pre jednotlivých poskytovateľov.

S tým súvisí aj zhoda na novej systematike návrhu zákona o psychologickej starostlivosti a psychoterapeutickej starostlivosti, ktorý sa bude skladať z troch častí.

* Prvá časť bude všeobecná, ktorá sa bude venovať najmä definícii pojmov a vymedzeniu všetkého, čo je potrebné vymedziť a definovať pre výkon povolania psychológ a psychoterapeut,
* V druhej časti sa samostatne prierezovo upraví psychologická starostlivosť,
* V tretej časti sa samostatne upraví prierezovo psychoterapeutická starostlivosť.

Odôvodnenie - takéto členenie umožní v prípade potreby izolovať a oddeliť jednotlivé starostlivosti do samostatnej právnej úpravy. Takisto to pomôže sprehľadniť práva a povinnosti plynúce z jednotlivého druhu poskytovania starostlivosti.

Vzhľadom k tomu, v marci 2023 sa upravovalo znenie návrhu zákona podľa odporúčania, riešili sa niektoré otvorené kompetenčné otázky.

Výsledok: *Verzia dvoch návrhov zákonov*

Od mája 2023 prebehli rokovania s odborom legislatívnym MZ SR, na ich odporúčanie sa PS dohodla na spojení oboch návrhov zákonov do jedného návrhu zákona.

Do PS sa nominovali (na odporučenie odboru legislatívneho MZ SR) zástupca sekcie zdravia MZ SR – vedúca oddelenia modernizácie psychiatrickej a psychologickej starostlivosti do pracovnej skupiny z dôvodu legislatívneho presahu nového návrhu zákona na zdravotnícke zákony (zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a iné právne predpisy, ďalej len „zdravotnícke zákony“) a zástupca odboru zdravotníckeho vzdelávania z dôvodu legislatívneho presahu nového návrhu zákona na zdravotnícke zákony vo vecne príslušnej oblasti.

Výsledok : Verzia jedného návrhu zákona.

Štvrtá PS september 2023

* Od septembra 2023 pracovala na finalizácii návrhu zákona PS pozostávajúca zo zástupcu pre oblasť psychologickej činnosti (MPSVR SR), pre oblasť psychoterapeutickej činnosti (SIVP), zástupca SKP, zástupca iných zdravotníckych pracovníkov (SKIZP).
* Zmena súvisela s abdikáciou prezidentky a viceprezidentky SKP, čo spôsobilo dočasnú nefunkčnosť SKP ale aj prác na návrhu zákona.

Činnosti: PS sfinalizovala návrh zákona pripravený predchádzajúcou PS a pripravili znenie zákona na základe odporúčaní odboru legislatívneho MZ SR (ďalej len „OL“).

* Finalizácia návrhu zákona a jeho legislatívna úprava,
* vypracovanie záverečných a prechodných ustanovení,
* vypracovanie interných predpisov súvisiacich s fungovaním novej nadrezortnej komory, ktorá má byť zákonom zriadená,
* vypracovanie dôvodovej správy – všeobecná a osobitná časť.

Koncom roka 2023 PS zaslala podklady týkajúce sa návrhu zákona pred VPK na kontrolu OL.

V roku 2024 po viacerých urgenciách sa ONK a OL dohodli na intenzívnej osobnej spolupráci (odporučil OL). Tie prebiehali operatívne na osobnej báze min. 1x do týždňa. OL vyhodnotil stretnutia ako neefektívne a odporučil potrebu vyčleniť jednu osobu, ktorá sa bude podieľať na úpravách. Preto sa od marca 2024 obrátilo ONK na Sekcia implementácie Plánu obnovy a odolnosti a reforiem (ďalej len „SIPOOR“) so žiadosťou o zabezpečenie legislatívnej pomoci.

Nakoľko OL nedisponoval dostatočnými personálnymi kapacitami, SIPOOR navrhol externého právnika. Spoločne s členmi PS pripravili materiál do VPK.

Dňa 28.8.2024 bola pod číslom PI/ 2024/209 bola zverejnená predbežná informácia k pripravovanej právnej úprave. ([Legislatívny proces - PI/2024/209](https://www.slov-lex.sk/elegislativa/legislativne-procesy/SK/PI/2024/209)).

Návrh zákona o psychologickej a psychoterapeutickej činnosti a o zmene a doplnení niektorých zákonov bol predložený do vnútrorezortného pripomienkového konania od 02.09.2024 do 12.09.2024. Následne po VPK sa zapracovali pripomienky z útvarov MZ SR hlavne v častiach, kde bude presah nového zákona na existujúce zákony v rezorte. Návrh zákona po zapracovaných pripomienkach bol zaslaný so žiadosťou o stanovisko kľúčovým rezortom – MPSVR a MŠVVaM Pripomienky uvedených rezortov boli zohľadnené a MZ SR. Následne MZ SR oslovilo v súvislosti s pripravovanou právnou úpravou a ďalšie rezorty (MV SR, MO SR, MS SR, MD SR), v ktorých sa vykonáva psychologická alebo psychoterapeutická činnosť s cieľom zjednotenia všeobecných požiadaviek návrhu zákona na odbornú spôsobilosť psychológa s ohľadom na výkon psychologickej činnosti v príslušnom rezorte a na podmienky a spôsob zabezpečenia ich ďalšieho vzdelávania.

Okrem pravidelnej komunikácie so stavovskou organizáciou od októbra 2024 MZ SR uskutočňuje so zástupcami SKP pravidelné koordinačné stretnutia s cieľom zapracovať podnety z aplikačnej praxe a pripomienky do návrhu zákona, konkrétne v termíne 13.9., 23.9., 26.9., 3.10.,11.12. a 13.12. Stretnutia v termíne 19. a 20.12. sa neuskutočnili z dôvodu neúčasti zástupcov SKP.

Hlavné dôvody zdržania v príprave návrhu zákona:

* nová právna úprava, ktorá zastreší reguláciu výkonu povolania psychológ a psychoterapeut v SR vo všetkých rezortoch, vytvorenie návrhu zákona, pri rešpekte rezortných legislatív,
* nový návrh zákona je svojím obsahom jedinečný v EÚ, v niektorých otázkach nie je možnosť porovnania s inými krajinami v EÚ,
* potreba doriešiť otvorené kompetenčné otázky v konkrétnych témach, najmä: či komora ako stavovská organizácia bude zastrešovať aj psychoterapeutickú činnosť (nakoľko profesia psychoterapeut je podmienená rôznymi typmi pregraduálneho vzdelania a pokrýva zdravotnícku i nezdravotnícku činnosť),
* obmedzené personálne kapacity - nedostatok externých odborníkov pre PS z dôvodu ich alokovania na iné aktivity súvisiace s reformami Plánu obnovy a odolnosti SR,
* abdikácia prezidentky a viceprezidentky SKP, dočasná nefunkčnosť SKP.

**Vysvetlivky:**

1. Vypĺňa sa nepovinne, ak sa predkladateľ rozhodne nepovinné údaje vyplniť, uvedie ich slovne.
2. Prostredníctvom právneho a informačného portálu Slov-Lex.
3. Podľa Jednotnej metodiky na posudzovanie vybraných vplyvov a podľa § 2 zákona o tripartite.
4. Vrátane odborových organizácií a ich združení.